Un robot a obţinut în instanţă dreptul de a apărea în spectacole de acrobaţie.
Acrobaţii unei trupe suedeze folosesc un robot industrial pentru spectacole. Protecţia muncii din Suedia a pretins închiderea lui într-o cuşcă, pe modelul roboţilor din fabrici. Instanţa a decis că măsurile de protecţie luate de acrobaţi sunt suficiente.
Acrobaţii unei trupe suedeze au venit cu ideea să folosească un robot industrial în numerele lor. Au ataşat un scaun braţului robotului şi s-au pus pe treabă. Mai ales că, spre deosebire de oameni, roboţii au mişcări foarte precise, chiar dacă le repetă de mii de ori.Problema a apărut când a aflat autoritatea pentru protecţia muncii din Suedia, care a solicitat ca robotul să fie închis într-o cuşcă de protecţie, iar oamenii să nu poată lua contact fizic cu el, ca şi cum ar fi lucrat pe o linie de asamblare.Când acrobaţii au aflat că trebuie să renunţe la colegul lor mecanic, au mers în instanţă. Iar instanţa le-a dat dreptate, considerând că au luat suficiente măsuri de protecţie. Acum robotul va reveni în spectacole alături de membrii trupei.Credeai că numai la noi se merge până la absurd?